<classify> Mchezo wa kwanza ambao ulizikutanisha timu za jiji la Tanga na Dar es Salaam ulikuwa uanze saa sita kamili mchana, lakini ulichelewa na kuanza saa 7:10, jambo ambalo wasimamizi walikiri umevuruga ratiba kwani mchezo wa saa 8:00 wa Mogadishu na Mbeya ambao ulikuwa unaoneshwa moja kwa moja na Azam Tv ulichelewa.Akizungumza kwa niaba ya waamuzi wenzake, Haleluya Kavarambi alisema wao wamekuwa wakichezesha kwa ahadi kuwa watalipwa, lakini hadi mashindano yamemalizika siku tatu hawajalipwa na hawajui watalipwa lini na kiasi gani.Ifahamike kuwa sisi si kwamba tumegoma kuchezesha mashindano ila tunachotaka ni kujua tunalipwa kiasi gani kwa sababu uongozi wa mchezo huu umekuwa ukitoa ahadi wakimaliza kikao wataonana na sisi lakini hawafanyi hivyo, alisema Kavarambi.Pia alisema wao wanapenda mchezo wa kikapu na ndio maana waliamua kuchezesha na pia wameamua kuja kudai haki yao wakiwa uwanjani bila kukaa nyumbani.Akizungumzia mgomo huo, Mwenyekiti wa Ufundi na Uendeshaji Mashindano wa TBF, Manase Zablon wa Shirikisho la Mpira wa Kikapu Tanzania TBF, alikiri waamuzi kudai, lakini akasema jambo hilo limeutia doa mchezo huo kwa nchi wageni na wadhamini wa mashindano.Kweli waamuzi wanadai, lakini kuacha kuchezesha michezo wakati madai yao yanaendelea kushughulikiwa inatia doa mchezo huu, kwani yanashirikisha nchi mbalimbali pia wadhamini wamejiandaa kuonesha mchezo wa saa 8:00, lakini utachelewa kuanza jambo ambalo litaharibu ratiba, alisema Manase.Pia ilielezwa kuwa kucheleweshwa kwa malipo ya waamuzi inatokana na kutokuwekwa wazi nani anayewalipa waamuzi hao kama ni TBF au wadhamini.Naye Katibu Mkuu wa TBF, Saleh Zonga alisema kuwa hajui lolote kuhusu hilo kwani suala la waamuzi linashughulikiwa na Chama cha Mpira wa Kikapu Mkoa wa Dar es Salaam na Kamati ya Majiji.  <topic>: MICHEZO 